VBS wag glo op R1,78 m. van Brian Shivambu | Maroela Media
VBS wag glo op R1,78 m. van Brian Shivambu
Brian Shivambu, broer van die EFF-hoofsweep Floyd Shivambu, is deur die hooggeregshof in Johannesburg beveel om ŉ verdere R1,78 miljoen terug te betaal wat hy aan VBS Mutual Bank skuld.
Shivambu het vroeër die maand ŉ elektroniese oorbetaling van R1 miljoen aan die kurators van VBS gemaak.
Die likwidateur van die mislukte bank het vandag bevestig dat die hof op dieselfde dag, 6 Augustus, ŉ bevel uitgereik het waardeur hy verplig word om nog R1,78 miljoen aan die kurators te betaal, aangesien die hof Anoosh Rooplal se versoek vir volle terugbetaling van die VBS-lening aan Sgameka Projects toegestaan het.
ŉ Woordvoerder van Rooplal sê Shivambu het tot nou nog geen betaling gemaak nie, maar het ook nie die hofbevel betwis nie. “Ons wag steeds vir betaling van die uitstaande bedrag van Brian.”
Die hof het ook beslis dat Shivambu aanspreeklik sal wees vir rente teen ŉ koers van prima plus 500 basispunte, daagliks bereken en terugwerkend vanaf 24 Januarie.
Shivambu, die alleendirekteur van die maatskappy, het borg gestaan vir ŉ lening van R4 miljoen aan Sgameka, wat na bewering gebruik is om geld na die EFF te kanaliseer. Sgameka het versuim om die leningspaaiemente te betaal en het meer as R2 785 780 agterstallig geraak.
VBS is onder kuratorskap geplaas nadat sowat R2 miljard by die bank geplunder is. Shivambu se naam is op die lys van 53 name wat in ŉ forensiese verslag van adv. Terry Motau vervat is.
Dié verslag is in opdrag van die Suid-Afrikaanse Reserwebank gedoen en bevat die name van mense wat glo voordeel getrek het uit onwettige transaksies wat tot die bank se ondergang gelei het.
Die verslag, getiteld “The Great Bank Heist”, beskryf hoe die bank se ringkoppe met ouditeurs saamgesweer het om groot oortrekkingsfasiliteite uit te brei vir kliënte wat nie hiervoor gekwalifiseer het nie, en die geld na hulself te kanaliseer.
Daar word beweer meer as R10 miljoen het uit VBS se koffers deur Shivambu na die EFF gevloei. Die EFF ontken dié bewering.
Gebrekkige veiligheid by Gauteng-hospitale ‘versterk kommer oor NGV’
Tjietentjies gaan braai … so vat hom
Gee my 10 mil dan gee ek jou dadelik,rerig,jy hoef Nie te wag Nie…2,78 mil terug….NARRE!!!
“Pay Back the MONEY” my China!!!! He-he-he!!! Die man sien seker nou net ROOI!!
Sal die EFF se turf ooit sit? Hierdie Free-dumb-fighters is erg glibberig. Sal maar nie asem ophou nie.
Do I understand correctly? You obtain the money fraudently and only need to pay back some without any jailsentence? What has become of our justice system?